کمال الدین بنی ہانی

کمال الدین بنی ہانی اردن سے تعلق رکھنے والے ایک شکم امعائی سرجن ہیں جنہیں 7 فروری 2012ء کو شاہی فرمان کے ذریعہ جامعہ ہاشمیہ کا صدر مقرر کیا گیا۔ قبل ازیں 24 اکتوبر 2011ء سے وہ اسی جامعہ کے نائب صدر تھے۔ جامعہ ہاشمیہ کی انتظامیہ سے منسلک ہونے سے قبل وہ اس کے شعبہ طب کے سابق صدر نیز ستمبر 2008ء سے اکتوبر 2010ء تک یونیورسٹی آف سائنس اینڈ ٹیکنالوجی، اردن کے شعبہ طب کے صدر بھی رہ چکے ہیں۔

تعلیمی لیاقتیں 
کمال الدین سنہ 1984ء میں عراق کی بغداد یونیورسٹی کے طبیہ کالج سے فارغ ہوئے۔ سنہ 1992ء میں انہوں نے مملکت متحدہ کے رایل کالج آف فزیشیئنز اینڈ سرجنز آف گلاسگو سے تعلیم مکمل کی اور بعد ازاں سنہ 2002ء میں لیڈز یونیورسٹی سے ڈاکٹریٹ کی ڈگری حاصل کی۔

اعزازات 
 سنہ 2006ء میں یونیورسٹی آف سائنس اینڈ ٹیکنالوجی، اردن کی جانب سے بہترین مربی کا اعزاز
 سنہ 2005 اور 2006ء میں یونیورسٹی آف سائنس اینڈ ٹیکنالوجی، اردن کے شعبہ طب کے بہترین محقق کا اعزاز
 اپریل 2009ء میں کمال الدین کی سائنسی خدمات کے اعتراف میں انہیں الزویر سے اسکوپس اعزاز دیا دیا گیا۔
 سنہ 2009ء ہی میں طب اور صحت کے میدان میں گراں قدر خدمات کی بنا پر انہیں مارکویس ہوز ہو اعزاز سے بھی نوازا گیا۔
 سنہ 2011ء میں ڈاکٹر نبیہ معمر اعزاز برائے ممتاز ماہر طب

حوالہ جات

بیرونی روابط 

 کمال الدین بنی ہانی کا شائع شدہ تحقیقی مقالہ
 Personal page on NCBI

1958ء کی پیدائشیں
اردنی جراح
بغداد یونیورسٹی کے فضلا
بقید حیات شخصیات
جامعہ ہاشمیہ کا عملہ
لیڈز یونیورسٹی کے فضلا
کامنز زمرہ جس کا ربط ویکی ڈیٹا پر ہے